
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/   392  /  30.09.2004


R  A  P  O  R  T   

asupra proiectului de Lege pentru aprobarea Ordonanţei de urgenţă a Guvernului nr. 114/2004

privind  privatizarea  Societăţii  Comerciale "ARO" - S.A. Câmpulung Muscel

 (PL. 176 / 31.03.2004).

       În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului  nr. 114/2004 privind  privatizarea  Societăţii  Comerciale "ARO" - S.A. Câmpulung Muscel,  trimis cu adresa nr. PL  176/ 31.03.2004.
         Proiectul de lege a fost adoptat de Senat în şedinţa din  25 martie 2004.

            La întocmirea prezentului raport, Comisia a avut în vedere:

                      - Avizul nr. 1492 / 24.10.2004 al Consiliului Legislativ;

                      - Avizul nr. 214 / 06.04.2004 al Comisiei pentru buget, finanţe şi bănci;

                      - Avizul nr. 176 / 06.04.2004 al Comisiei juridice, de disciplină şi imunităţi.
           


          Proiectul de lege are ca obiect definirea cadrului de desfăşurare a procesului de privatizare a  Societăţii  Comerciale "ARO" - S.A. Câmpulung Muscel.

                     Această societate este inclusă în Programul de Ajustare Structurală a Sectorului Privat (PSAL I) şi se încadrează în categoria marilor societăţi cu impact semnificativ în sfera economică, precum şi pe plan social.

                 În raport de obiectul şi cuprinsul său, proiectul de Lege face parte din categoria legilor ordinare.

                 Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din  22 septembrie 2004.


        La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor,  din partea:

                    a)  Autorităţii pentru Valorificarea Activelor  Statului: domnul vicepreşedinte Victor Dumitriu, doamna director Cristina  Gociu   şi doamna consilier Ioana Pantazescu;

                    b) Ministerului Economiei şi Comerţului doamna consilier Mirela Tăutu;

                    c) Ministerului Finanţelor Publice: doamna consilier Doina Drăghici, doamna şef serviciu Silvia Pătrăşcoiu, domnul şef serviciu  Marius Dinescu şi doamna expert Daniela Visalom.              

                     La lucrări, au fost prezenţi 28 deputaţi din totalul de 30 membri ai Comisiei.

                     În urma dezbaterii, Comisia  a hotărât, cu 24 de  voturi pentru şi 4 voturi contra, ca proiectul de lege privind aprobarea Ordonanţei de urgenţă a Guvernului nr. 114/2004 privind  privatizarea  Societăţii  Comerciale "ARO" - S.A. Câmpulung Muscel, să fie supus spre dezbatere şi adoptare plenului Camerei Deputaţilor, cu amendamentele admise prezentate în anexă.
ANEXĂ    

Amendamente admise


În urma dezbaterii în comisie, proiectul de lege a fost aprobat cu următoarele amendamente:

	Textul  adoptat de Senatul României 


	Amendamente propuse
	Motivarea propunerii


	0
	1
	2
	3

	1. 
	                         Articol unic. - Se aprobă Ordonanţa de urgenţă a Guvernului  nr.114 din 24 octombrie 2003  privind  privatizarea Societăţii  Comerciale "ARO" - S.A. Câmpulung Muscel,  publicată în Monitorul Oficial al României, Partea I, nr.748 din 26 octombrie 2003, cu următoarea modificare:

	   Articol unic. - Se aprobă Ordonanţa de urgenţă a Guvernului  nr.114 din 24 octombrie 2003  privind  privatizarea Societăţii  Comerciale "ARO" - S.A. Câmpulung Muscel,  publicată în Monitorul Oficial al României, Partea I, nr.748 din 26 octombrie 2003, cu următoarele  modificări şi completări:

  Autor: Grupul PSD din Comisie


	Pentru respectarea prevederilor de tehnică legislativă

	2.
	Art.1 (1) Societatea  Comercială ""ARO"" - S.A. Câmpulung Muscel,  denumită în continuare societate, beneficiază de următoarele înlesniri la plată, ce vor fi cuprinse în contractul de vânzare-cumpărare de acţiuni:

	1. La articolul 1, partea introductivă a alineatului (1) va avea următorul cuprins:

Art.1 (1) Societatea  Comercială "ARO" - S.A. Câmpulung Muscel, precum şi societăţile comerciale filiale la care Societatea  Comercială "ARO" - S.A. este acţionar majoritar, respectiv Societatea  Comercială "Fabrica de piese şi subansamble auto ARO" - S.A., Societatea  Comercială "Fabrica de scule şi matriţe ARO" - S.A., Societatea  Comercială "Centrul general de comercializare automobile ARO" - S.A. denumite în continuare societate, beneficiază de următoarele înlesniri la plată, ce vor fi cuprinse în contractul de vânzare-cumpărare de acţiuni:
Autor: Grupul PSD din Comisie

 
	Pentru a asigura un tratament egal al acestei societăţi cu alte societăţi care au fost privatizate în aceleaşi condiţii şi pentru menţinerea în activitate a persoanelor din cadrul societăţilor filiale.

	3.
	Art.1 alin.(1)

a) scutirea de la plată a obligaţiilor bugetare restante, datorate şi neachitate la data transferului de proprietate asupra acţiunilor deţinute de stat, inclusiv a obligaţiilor bugetare din luna în care se realizează transferul dreptului de proprietate , în situaţia în care transferul are loc după data de 15 a lunii, şi care au scadenţa ulterioară acestei date, reprezentând impozite, taxe, contribuţii şi orice alte venituri bugetare, precum şi cele provenite din credite bugetare gestionate de APAPS . Perioadele pentru care obligaţiile bugetare sunt scutite la plată constituie stagiu de cotizare în sistemul asigurărilor pentru şomaj, respectiv în sistemul public de pensii şi alte drepturi de asigurări sociale.


	 2. La articolul 1, litera a) a alin.(1)  se elimină

Autor: Grupul PSD din Comisie


	Textul din Ordonanţă este mai cuprinzător, ţinând seama şi de contribuţiile individuale ale salariaţilor.

	4.
	(3) Se mandatează reprezentanţii statului în cadrul organelor de conducere ale societăţii să acţioneze pentru:

a) majorarea capitalului social al societăţii prin conversia în acţiuni a tuturor creanţelor prevăzute la alin. (1), la valoarea nominală  a acestora de 25.000 lei/acţiune;

b) ridicarea dreptului de preferinţă al celorlalţi acţionari la subscrierea de noi aporturi pentru menţinerea cotei de participare la capitalul social.


	3. La articolul 3, alineatul (3)  va avea următorul cuprins:

(3) Organele de conducere ale societăţii vor acţiona pentru:

a) majorarea capitalului social al societăţii prin conversia în acţiuni a tuturor creanţelor prevăzute la alin. (1), la valoarea nominală  a acestora de 25.000 lei/acţiune;

b) ridicarea dreptului de preferinţă al celorlalţi acţionari la subscrierea de noi aporturi pentru menţinerea cotei de participare la capitalul social.

Autor: Grupul PSD din Comisie


	     La momentul la care se poate pune în practică articolul, statul nu mai este acţionar şi nu mai poate aproba în AGA.

	5.
	(3)  Se mandatează reprezentanţii statului în cadrul organelor de conducere ale societăţii să acţioneze pentru:

a) majorarea capitalului social al societăţii prin conversia în acţiuni a tuturor creanţelor prevăzute la alin. (1), la valoarea nominală  a acestora de 25.000 lei/acţiune;

b) ridicarea dreptului de preferinţă al celorlalţi acţionari la subscrierea de noi aporturi pentru menţinerea cotei de participare la capitalul social.


	4. La articolul 4, alineatul (3)  va avea următorul cuprins:

 (3) Organele de conducere ale societăţii vor acţiona pentru:

a) majorarea capitalului social al societăţii prin conversia în acţiuni a tuturor creanţelor prevăzute la alin. (1), la valoarea nominală  a acestora de 25.000 lei/acţiune;

b) ridicarea dreptului de preferinţă al celorlalţi acţionari la subscrierea de noi aporturi pentru menţinerea cotei de participare la capitalul social.

  Autor: Grupul PSD din Comisie


	     La momentul la care se poate pune în practică articolul, statul nu mai este acţionar şi nu mai poate aproba în AGA.

	6.
	           
	5.  După articolul 5 se introduce  articolul 51, cu  următorul cuprins:

" Art.51 (1)  Se scutesc la plată  obligaţiile restante ale Societăţii Comerciale "ARO" S.A. Câmpulung Muscel către Ministerul Finanţelor Publice datorate şi neachitate la data transferului de proprietate asupra acţiunilor, reprezentând creditul Japan International Cooperation System, acordat Societăţii Comerciale "ARO" S.A. Câmpulung Muscel, conform Convenţiei nr.305225/21.11.2000 şi nr.245273/31.08.2001, încheiate în baza Hotărârii Guvernului nr.308 din 19 aprilie 2000 pentru aprobarea Înţelegerii realizate prin schimbul de note diplomatice semnate la Bucureşti la 7  ianuarie 2000.

(2) Se scutesc la plată dobânzile şi penalităţile de orice fel aferente obligaţiilor restante prevăzute la alin. (1), calculate până la data scutirii acestora."

Autor: Grupul PSD din Comisie 


	Clauză inclusă în contractul de vânzare-cumpărare de acţiuni şi omisă din ordonanţa iniţială.


                                              PREŞEDINTE,                                                                                                                                        

                                          Dan Radu Ruşanu    

                     
                                                                                            SECRETAR,


                                                                                                                             Iuliu Vida
            

                   















                    Consilier parlamentar,

                Doina Leonte

           Expert parlamentar,

               Olga Tutoveanu 
         C ă t r e,





 BIROUL  PERMANENT  AL





 CAMEREI  DEPUTAŢILOR
                    Vă transmitem, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr. 114/2004 privind  privatizarea  Societăţii  Comerciale "ARO" - S.A. Câmpulung Muscel, trimis cu adresa nr. PL. 176 / 31.03.2004.


PREŞEDINTE,

Dan Radu RUŞANU

